रियाज
रियाज उद्दिन आहमेद सिद्दिक (, जन्म: २६ अक्टोबर १९७२, रियाज नामले सर्वाधिक परिचित) एक बङ्गलादेशी चलचित्र तथा टेलिभिजन अभिनेता हुन्। रियाज प्रेमप्रसङ्ग युक्त नाटक तथा चलचित्रहरूमा उत्कृष्ट अभिनय गरेका कारण उनी बङ्गलादेशी लोकप्रिय अभिनेता मध्ये एक हुन्। रियाजले सातपटक सर्वश्रेष्ठ अभिनेता विधामा मेरिल-प्रथोम आलो पुरस्कार र सोही विधामा बङ्गलादेश राष्ट्रिय चलचित्र पुरस्कार सहित विभिन्न पुरस्कारहरू आर्जन गरिसकेका छन्।

रियाजले सन् १९९५ मा सार्वजनिक गरिएको बाङ्लार नायोक चलचित्र मार्फत यस क्षेत्रमा पर्दापण गरेका थिए। चलचित्र क्षेत्रमा पर्दापण गरेका केही वर्ष सहायक अभिनेताको भूमिकामा अभिनय गरिरहेका रियाजले सन् १९९७ मा महम्मद हान्नानद्वारा निर्देशित प्रानेर चेये प्रियो नामक एक चलचित्र मार्फत मुख्य अभिनेताको रूपमा पर्दापण गरेका थिए भने यस चलचित्रको विश्वव्यापी सफलता पश्चात् रियाज एकाएक लोकप्रिय भएका थिए। मुख्य अभिनेताको रूपमा लोकप्रियता प्राप्त गरे पश्चात् रियाजले निकै सुप्रसिद्ध निर्देशकहरूको चलचित्रहरूमा काम गरेका थिए। रियाजले हुमायुन आहमेदद्वारा निर्देशित चलचित्र दुई दुवारी नामक चलचित्रमा अभिनय गरेका थिए जसलाई सन् २००० मा सार्वजनिक गरिएको थियो। यससँगै रियाजले सन् २००७ मा तौकिर आहमेदद्वारा निर्देशित दारुचिनि द्वीप चलचित्रमा शुभ्रो चरित्रको रूपमा, सन् २००८ मा सार्वजनिक गरिएको कि जादु कोरिला नामक चलचित्रमा प्रमुख अभिनेताको रूपमा अभिनय गरेका थिए भने यस चलचित्रमा रियालको उत्कृष्ट प्रदर्शनीका कारण उनले राष्ट्रिय चलचित्र पुरस्कार समेत हात पार्न सफल भएका थिए। रियाजद्वारा अभिनित सुविटहर्ट तथा कृष्नोपोक्खो नामक चलचित्रहरूलाई सन् २०१६ मा सार्वजनिक गरिएको थियो। हाल रियाज सन् २०२० मा सार्वजनिक हुन लागेको सुन्दोरबोन अपरेसन नामक एक चलचित्रमा काम गरिरहेका छन्। रियाज चलचित्र क्षेत्र बाहेक अन्य क्षेत्रहरूमा पनि सक्रिय छन्। रियाजले च्यानल आईद्वारा प्रसारित ह्यानडसम दि अलटिमेट म्यान प्रतियोगिताका एक निर्णायकको रूपमा पनि काम गरिसकेका छन्।

बाल्यकाल 

रियाजको जन्म सन् १९७२ अक्टोबर २६ का दिन बङ्गलादेशको फरिदपुर जिल्ला अन्तर्गत पर्ने कमलापुर महल्लामा एक सम्पर्न मुसलमान परिवारमा भएको थियो। उनले आफ्नो बाल्यावस्था फरिदपुर सहरमा बिताएका थिए। उनका बुबा जाइनुद्दिन आहमेद सिद्दिक एक सरकारी कार्यकर्ता थिए भने उनकी आमा बेगम गृहिणी थिइन्। रियाज उनको परिवारमा सबैभन्दा कान्छा सन्तान हुन्। उनको परिवारका अन्य सदस्यहरूमा; रियाजका दाजु राइजुद्दिन आहमेद सिद्दिक र ६ दिदीबहिनीहरू; जिन्न्या आरा, सुलतान जाहानारा सउद्दि, सुलतान रओनक आरा, सुलतान रओशन जामिल, सुलतान सालमा शाहीन र सुलतान फातेमा शिरिन हुन् भने तीमध्ये सबैको विवहा भैसकेको छ। सानो छँदा रियाज एक वास्तुकार हुन चाहन्थे तर पछि उनले परिवारको आग्रहमा जशोर विमानबाहिनीमा भर्ती हुनका लागि एक परीक्षा दिएका थिए भने उक्त परीक्षामा उनी उतिर्ण भएका थिए। विमानबाहिनीमा भर्ती भएपछि उनले त्यहाँ प्रशिक्षण लिएका थिए भने प्रशिक्षण पश्चात् उनले बङ्गलादेश विमान बाहिनीमा विमानचालकको रूपमा योगदान गरेका थिए। एक विमान चालकको रूपमा उनले कुल ३०० घण्टा लडाकु विमान उडाएका थिए। रियाजलाई सन् १९९३ मा अनुशासन उल्लङ्घन गरेको आरोपमा वायुसेवाबाट बर्खास्त गरिएको थियो।

विमानबाहिनीको रूपबाट बर्खास्त भएपछि रियाजले घर छाडेर ढाका सहरमा गएका थिए जहाँ उनले सन् १९९५ देखि आफ्नो काकाको छोरी अभिनेत्री बोबिताको साथमा बङ्गलादेशी चलचित्र उद्योगमा एक अभिनेताको रूपमा यस क्षेत्रमा प्रवेश गरेका थिए। एक सफल अभिनेताको रूपबाट काम गरिरहेका रियाजले प्रथमपटक सन् २००६ मा सार्वजनिक गरिएको हृदोयेर कथा नामक एक चलचित्रलाई निर्माण गर्न सफल भएका थिए। हाल रियाज अभिनेता र निर्माताको साथसाथै ढाकाको बनानी स्थित इयेस निगम नामक एक नरम पेय पदार्थ उत्पादकारी संस्थासँग जोडिएका छन्। यस बाहेक रियाज घर तथा व्यावसायिक भवनहरू बनाउने आशियान ग्रुप कोम्पानी नामक एक संस्थाको निर्वाही कार्यकार्ताको रूपमा काम गरिरहेका छन्। रियाज हाल सबै संस्था तथा कम्पनीहरूबाट टाढा रहेको कुरा एक अन्तर्वार्ता मार्फत सार्वजनिक गरेका थिए।

शिक्षा जीवन 

रियाज सानै उमेरदेखि खेल प्रेमी र एक प्रतिभाशाली छात्र थिए। उनले सन् १९७७ मा फरिदपुर जिल्लाको तारार मेला विल्स लिटिल फ्लावर विद्यालयमा वास्तुकार बन्ने सपनाका साथ शिक्षा आरम्भ गरेका थिए। पछि उनले फरिदपुर जिल्ला विद्यालयमा भर्ना गरिएको थियो। जहाँ उनले आठौँ कक्षासम्मको अध्ययन गरेका थिए। पछि उनले फरिदपुर सदर के मयेजउद्दीन उच्च विद्यालयमा भर्ना गरिएपछि उनले सोही विद्याबाट प्रवेशिका परीक्षा उतिर्ण गरेका थिए। त्यसपछि उनी फरिदपुरमा आफ्नो पैत्रिक बासस्थान जशोर जिल्लामा बसाइँसराइ गरेका थिए। रियाजको जशोर सैन्य क्याम्पस मार्फत उच्च शिक्षा हासिल गर्नका लागि उक्त क्याम्पसमा भर्ना भएका थिए भने उनले सोही विद्यालय मार्फत उच्च शिक्षा हासिल गरेका थिए। त्यसपछि उनी बुयेटमा प्रवेश गर्नका लागि ढाका सहर आएर त्यसकारण प्रशिक्षण लिन सुरु गरेका थिए। तर पछि उनको परिवारको प्रोत्साहनका कारण उनले विमान चालकको रूपमा स्थापित हुनका लागि उनले  एक परीक्षा दिएका थिए भने उनी उतिर्ण हुँदै बङ्गलादेश विमान वाहिनीका एक सदस्य हुन सफल भएका थिए भने उनले सन् १९९१ देखि उक्त क्षेत्रमा दक्षता हासिल गर्नका लागि प्रशिक्षण लिएका थिए। त्यसपछि रियाजले यसको माध्यमबाट राजोशाही विश्वविद्यालयको अधीनमा विएससी शिक्षा पूर्ण गरेका थिए। बीचमा उनले तुर्की वायुसेना द्वारा दिइएको टिथर्ती सेभेन नामक एक प्रशिक्षण तथा तालिमका लिनका लागि उनी त्यस देश तर्फ गएका थिए। यस प्रशिक्षणमा उनले निकै सफलता हासिल गर्न सफल भएका थिए जसको परिणामस्वरूप तुर्की वायु सेनाले उनलाई एक विशेष प्रशिक्षणको अवसर दिएको थियो।

अभिनय कार्यजीवन 

रियाजको परिवारका सदस्यहरू चलचित्र क्षेत्रमा नरहेतापनि उनका काकाका छोरीहरू; कोहिनूर आक्तार सुचन्दा, फरिदा आक्तार बोबिता र गुलशान आरा चम्पा बङ्गलादेशी चलचित्र क्षेत्रका ख्यातिप्राप्त अभिनेत्रीहरू हुन्।
 रियाज सानैछँदा एक जनप्रिय टेलिभिजन शृङ्खला टार्जन तथा सोही नामकको एक चलचित्रले बालक रियाजलाई निकै प्रभाव पारेको थियो। यसबाहेक हलिउडका निकै प्रभावसाली अभिनेता टक क्रुजद्वारा अभिनित टप जन नामक एक चलचित्रको पूर्ननिर्मित चलचित्र टार्जनले रियाजलाई प्रभाव पारेको थियो। सन् १९९४ मा रियाजले अभिनेत्री बोबिताको साथ बङ्गलादेश चलचित्र सङ्घको भ्रमण गरेका थिए भने त्यससमयका परिचित निर्माता जसिमको नजरमा रियाज परेका थिए। त्यसपछि निर्माता जसिमले रियाजलाई चलचित्र खेल्नका लागि प्रस्ताव गरेका थिए भने उक्त समय रियाजसँग अभिनय सम्बन्धि केही जानकारी रहेको थिएन। त्यसपछि उनकी दिदी बोबिताले उनलाई चलचित्र क्षेत्रमा प्रवेश गर्नका लागि उत्साहित गरेकी थिइन्। यो कुरा रियाजकी आमाले थाहा पाएपछि उनले परिवारलाई मनाउनका लागि केही समय लागेको थियो। रियाजले पछि बोबिताको सहयोगमा बङ्गलादेशी चलचित्र क्षेत्रमा प्रवेश गरेका थिए।

सन् १९९५-२००० 

रियाजले देवान नजरुलद्वार निर्मित चलचित्र बाङ्लार नायोक मार्फत बङ्गलादेशी चलचित्र क्षेत्रमा पर्दापण गरेका थिए भने यस चलचित्रलाई सन् १९९५ मा सार्वजनिक गरिएको थियो जहाँ उनी सहायक भूमिकामा अभिनय गरेका थिए। यस चलचित्र त्यस वर्ष सार्वजनिक बङ्गलादेशी चलचित्रहरूको सर्वाधिक कमाउन सफल चलचित्र मध्ये एक बनेको थियो। सन् १९९६ मा सार्वजनिक गरिएको अजान्ते तथा प्रियोजन नामक दुई चलचित्रहरूमा रियाजले अभिनय गर्ने मौका पाएका थिए जसलाई क्रमशः दिलीप विश्वास र मोहाम्मद होसेनद्वारा निर्माण गरिएको थियो। प्रियोजोन चलचित्रमा रियाजले अभिनेता सालमान शाहपछि अभिनय गरेका थिए। यसबाहेक मोतिन रहमानको निर्देशनमा रहेको मोन माने ना नामक चलचित्रको ५० प्रतिशत छायाङ्कनमा शाहले अभिनय गरेका थिए।  सालमान शाहको मृत्यु पश्चात् रियाजले सन् १९९६ को जुन महिनामा दिलीप विश्वासको साथमा छायाङ्कनमा भाग लिएका रियाजले सालमानको सट्टामा अभिनय गर्ने मौका पाएका थिए जहाँ उनले मुख्य अभिनेताको रूपमा काम गरेका थिए। यस चलचित्रमा अभिनय गरेका रियाज रहमानसँग पनि परिचित हुन पुगेका थिए भने यस चलचित्रमा रियाज-शाबनूरको जोडीले पहिलोपटक एकैसाथ अभिनय गरेका थिए। 

सन् १९९७ मा सार्वजनिक गरिएको प्रानेर चेये प्रियो नामक एब चलचित्रमा रियाजले अभिनय गरेका थिए भने यस चलचित्रले त्यस वर्ष निकै।सफलता प्राप्त गर्दै अधिक आर्जन गर्न सफल भएको थियो। यस चलचित्रलाई महाम्मद हान्नानले निर्देशन गरेका थिए भने यस चलचित्रमा रियाजले उत्कृष्ट अभिनय गरेका कारण रियाज रातारात निकै चर्चित तथा लोकप्रिय अभिनेता हुन पुगेका थिए र यसको साथसाथै रियाजको चलचित्र क्षेत्रमा पकड बलियो बनेको थियो। यस चलचित्रमा समावेश पड्ना चोखेर पलक नामक गीत युवा माझ निकै लोकप्रिय बनेको थियो।
यसै वर्ष ११ नोभेम्बरका दिन मोतिर रहमानद्वारा निर्देशित मोन माने ना नामक चलचित्रलाई सार्वजनिक गरिएको थियो जसमा रियाज र शाबनूरको जोडीले अभिनय गरेका थिए। यस चलचित्र व्यावसायिक रूपमा निकै सफल भएको थियो। शाबनूर र रियाजले पछि तुमि शुधु तुमि नामक एक चलचित्रमा पनि काम गरे थिए जसलाई आबपद हासानले निर्देशन गरेका थिए। सन् १९९८ मा रियाज अभिनित पृथिवी तोमार आमारलाई सार्वजनिक गरिएको थियो जसलाई बादल खोन्दकारले निर्देशन गरेका थिए भने यस चलचित्र व्यावसायिक रूपमा निकै सफल पनि भएको थियो। यसबाहेक रियाजले आजादी हासनात फिरोदद्वारा निर्देशित काजेर मेये नामक एक चलचित्रमा उत्कृष्ट अभिनय गरेका कारण पनि सफलता प्राप्त गरेका थिए। यी दुई चलचित्रहरूमा शाबनूर र रियाजले एकसाथ काम गरेका थिए।

रियाजले सन् १९९९ मा शबनूरको साथमा बलिउड सुप्रसपद्ध चलचित्र दिवानाको अनुकरण चलचित्र बियेर फुल नामक एक चलचित्रमा काम गरेका थिए जसलाई निर्देशक मोतिन रहमानले निर्देशन गरेका थिए। यस चलचित्र व्यावसायिक रूपमा निकै सफल पनि भएको थियो। प्रानेर चेये प्रियो नामक एक चलचित्र व्यावसायिक रूपमा सफल तथा उनलाई मनपर्ने चलचित्रहरूले व्यावसायिक सफलता प्राप्त गरेका कारण भए पश्चात् निर्देशक मोहाम्मद हान्नानले रियाजको साथ चलचित्रहरू बनाउन सुरु गरेका थिए। जसमा रियाज र शाबनूरद्वारा अभिनित भालोबासि तोमाके, पोपिरको साथमा विद्रोही चारिदिके, राभिनाको साथमा सावधान, दलपति, पूर्निमाको साथमा खबोरदार तथा शाबनूरको साथमा भालोबासा भालोबासा आदि सामेल छन्।

सन् २००० मा एफआई मानिकद्वारा निर्देशित ए बाँधन जाबेना छिँडे नामक एक चलचित्रलाई यस वर्षको ईदुल फितरका दिन सार्वजनिक गरिएको थियो जसमा रियाजले मुख्य अभिनेताको भूमिका निर्वाह गरेका थिए। त्यसपछि उनले पहिलोपटक जनप्रिय कथा तथा उपन्यासकार हमायुन आहमेदको दुई दुवारी नामक एक चलचित्रमा एक रहस्यमय पात्रको भूमिका निर्वाह गरेका थिए भने यस चलचित्र व्यावसायिक हिसाबले निकै सफल भएको थियो। यस चलचित्रमा रियाजले उत्कृष्ट प्रदर्शन गरेका कारण उनले पहिलोपटक श्रेष्ठ अभिनेता विभामा बङ्गलादेश राष्ट्रिय चलचित्र पुरस्कार जित्न सफल भएका थिए। त्यसपछि साईदुर रहमान साईदले दोस्ती नाम एक चलचित्रको निर्माण गरेका थिए जसमा  रियाज-शाबनूर बाहेक बलिउड अभिनेता शक्ति कपुरले पनि अभिनय गरेका थिए। कहानी र अभिनयको संयोजन गर्दै यो चलचित्रले रियाजलाई सफलता प्राप्त गराउनका लागि निकै ठूलो भूमिका निर्वाह गरेको थियो।

सन् २००१-२००५ 

सन् २००१ मा रियाज अभिनित एई मोन चाय जे नामक चलचित्रलाई सार्वजनिक गरिएको थियो जसलाई वरिष्ठ निर्देशक मतिर रहमानले निर्देशन गरेका थिए तर यस चलचित्रले सोचे अनुसार व्यापार गर्न असफल भएको थियो। यस चलचित्रको असफलता पश्चात् रियाजले गाजी माहाबुरद्वारा निर्देशित प्रेमेर ताजमहल नामक एक चलचित्रमा अभिनय गरेका थिए भने यस चलचित्रले बङ्गलादेश चलचित्र निर्माता समितका तर्फबाट श्रेष्ठ चलचित्र विधामा एक पुरस्कार जित्न सफल भएको थियो। यस चलचित्र रियाजद्वारा अभिनित सबैभन्दा उत्कृष्ट चलचित्रहरूको सूचीमा पनि आटाउन सफल भएको थियो। सोही वर्षको ईदुल फितरका दिन रियाजद्वारा अभिनित श्वोशुरबाडी जिन्दावाद नामक एक चलचित्रलाई सार्वजनिक गरिएको थियो जसलाई दिलीप विश्वासका छोरा देवाशीष विश्वासले निर्देशन गरेका थिए। यस चलचित्रलाई सार्वजनिक गरिनुअधघि निकै प्रचार गरिएका कारण यो चलचित्रले पनि सोचे जस्तो व्यापार गर्न सफल भएको थियो। लालोनको मिलोन हबे कतो दिने नामलाई आधार बनाई सोही नामको चलचित्रमा पनि रियाजले अभिनय गरेका थिए जसलाई जाकिर होसेन राजुले निर्देशन गरेका थिए।  सन् २००१ मा रियाजले मोने पडे तोमाके नामक एक चलचित्रमा रियाजले बलिउड अभिनेत्री रिया सेनरको साथमा अभिनय गरेका थिए तर मनताजुर रहमान आकबरद्वारा निर्देशित यस चलचित्रले सोचे जति व्यापार गर्न असफल भएको थियो। अर्को वर्ष जाकिर होसेन राजुद्वारा निर्देशित भालोबासा करे कय नामक एक चलचित्रमा पनि रियाजले अभिनय गरेका थिए भने यस चलचित्रमा रियाजको उत्कृष्ट प्रदर्शन गरेका कारण उनले बङ्गलादेश चलचित्र निर्माण सङ्घका तर्फबाट श्रेष्ठ अभिनेत्री विधामा एक पुरस्कार जित्न सफल भएका थिए।

सन् २००४ मा रियाजद्वारा अभिनित प्रेमप्रसङ्ग युक्त चलचित्र रङ नम्बरमा रियाजले अभिनय गरेका थिए जसलाई वरिष्ठ निर्देशक मतिन रहमानले निर्देशन गरेका थिए। यस चलचित्रमा रियाजको साथमा अभिनेत्री श्रावन्तीले अभिनय गरेकी थिइन्। मोबाइल फोनको दुरुपयोग तथा सदुपयोगको विषयमा निर्मित यस चलचित्र दर्शक तथा युवा माझ निकै लोकप्रिय बन्न सफल भएको थियो। त्यसपछि रियाजले निकै प्रसिद्ध उपन्यास तथा कथाकार हुमायुन आहमेदद्वारा लेखित बङ्गलादेशको स्वतन्त्रता युद्धलाई लिएर बनाइएको श्यामल छाया नामक एक चलचित्रमा पनि काम गरेका थिए भने यस चलचित्रमा रियाजको उत्कृष्ट प्रदर्शनी कारण उनको चारैतिरमा प्रशंसा गरिएको थियो। यस चलचित्रमा रियाजले इमामको चरित्रमा अभिनय गरेका थिए। सन् २००६ मा आयोजिथ चलचित्र पुरस्कारको समारोहमा यस चलचित्रले सर्वोत्कृष्ट विदेशी भाषाको चलचित्र विभामा एकाडेमी पुरस्कारका लागि पठाइएको थियो। यसबाहेक यस चलचित्रलाई कयौँ अन्तर्राष्ट्रिय चलचित्र उत्सवहरूमा प्रदर्शन गरिएको थियो। यस वर्ष रियाजले विश्वकवि रवीन्द्रनाथ ठाकुरद्वारा रचित एक लधु कृति शान्तिमा आधारित सोही नामकको एक चलचित्रमा अभिनय गरेका थिए। यस चलचित्र बङ्गलादेशमा रवीन्द्रनाथको साहित्यमा आधारित प्रथम चलचित्र थियो भने दोस्रो चलचित्र सुभा थियो जहाँ रियाजले छिदामको चरित्रमा अभिनय गरेका थिए। यस चलचित्रमा वरिष्ठ निर्देशक चाषी नजरुल इसलामको निर्देशन रहेको थियो। यस चलचित्रमा उत्कृष्ट अभिनय गरेका कारण रियाजले दर्शकहरूको सर्वेक्षणमा श्रेष्ठ अभिनेता विधामा मेरिल-प्रथोम आलो पुरस्कार हासिल गरेका थिए।।

सन् २००५ मा रियाजले प्रख्यात चलचित्र निर्देशक, उपन्यासकार तथा साहित्यकार जहिर रायहानद्वारा रचित हाजार बछोर धोरे नामक एक उपन्यासमा आधारित सोही नामको चलचित्रमा मुख्य अभिनेताको हिसाबले अभिनय गरेका थिए। यस चलचित्रलाई जहिर रायहानकी श्रीमती तथा एक समयकी उत्कृष्ट अभिनेत्री कोहिनुर आक्तार सुचन्दाले निर्देशन गरेकी थिइन्। रियाजले यस चलचित्रमा अभिनय गरेबापत जम्मा १०१ टाका पारिश्रमिकको रूपमा लिएका थिए। रियाजले यस चलचित्रमा उक्त उपन्यासका मन्टुको भूमिकामा अभिनय गरेका थिए भने रियाजले यस चलचित्रमा उत्कृष्ट अभिनय गरेका कारण उनले श्रेष्ठ अभिनेता विधामा मेरिल-प्रथोम आलो पुरस्कार हासिल गरेका थिए। यस बाहेक रियाजले यस वर्ष भारतीय चलचित्रकार तथा अभिनेता महेश माञ्जरेकारको इट वाज रेइनिङ दयाट नाइट नामक एक अङ्ग्रेजी भाषी चलचित्रमन पनि अभिनय गरेका थिए। यस चलचित्रमा रियाजले भारतीय अभिनेता सुस्मिताको साथमा अभिनय गरेका थिए तर यस चलचित्रलाई सार्वजनिक गरिएको थिएन।

सन् २००५-२०१० 

सन् २००५ मा चलचित्रकार मोरशादुल इसलामद्वारा निर्मित खेलाघोर नामक चलचित्रमा रियाजले प्रमुख नायकको रूपमा अभिनय गरेका थिए। यस चलचित्र सन् १९८४ मा प्रकाशित साहित्यकार माहमुदल हकको प्रेमप्रसङ्ग युक्त खेलाघोर नामक उपन्यासमा आधारमा निर्माण गरिएको थियो। यस चलचित्रमा रियाजको साथमा अभिनेत्री सोशाना साबाले अभिनय गरेकी थिइन्। यस चलचित्रमा उत्कृष्ट अभिनय गरेका कारण रियाजले बङ्गलादेश चलचित्र निर्माण सङ्घका तर्फबाट श्रेष्ठ अभिनेता विधामा मनोनीत भएका थिए। यस पछि रियाजले चलचित्र निर्देशक तथा निर्माता दिदारुल आलम बादलद्वारा निर्मित त्रिभुज प्रेमेर ना बोलोना नामक चलचित्रमा अभिनय गरेका थिए भने यस चलचित्रमा रियाजको साथमा अभिनेत्रीहरू शिमला सुमना सोमाले अभिनय गरेकी थिइन्।

सन् २००७ मा रियाजले प्रख्यात उपन्यास तथा कथाकार हुमायुन आहमेदद्वारा रचित दारुचिनि द्विप नामक एक उपन्यासमा आधारित सोही नामक चलचित्रमा प्रमुख नायकको रूपमा अभिनय गरेका थिए। यस चलचित्रलाई टेलिभिजन नाटकका जनप्रिय अभिनेता तौकिर आहमेदले निर्देशन गरेका थिए। यस चलचित्रमा रियाजको साथमा अभिनेत्री जाकिया बारी ममोले अभिनय गरेकी थिइन् जसले सन् २००६ मा लक्स च्यानेल सुपर स्टारको उपाधि जित्न सफल भएकी थिइन्। रियाजले यस चलचित्रमा शुभ्रोको चरित्रमा अभिनय गरेका थिए। रियाजले यस चलचित्रमा उत्कृष्ट अभिनय गरेका कारण श्रेष्ठ अभिनेता विधामा बङ्गलादेश राष्ट्रिय चलचित्र पुरस्कार जित्न सफल भएका थिए। यसपछि रियाजले बङ्गलादेशी साहित्यका एक प्रख्यात साहित्यकार सोइयद शामसुल हकद्वारा रचित एकजोन सोङ्गे छिल नामक एक कृतिमा आधारित सोही नामकको एक चलचित्रमा अभिनय गरेका थिए। यस चलचित्रमा रियाजको साथमा अभिनेत्री मौसुमीले अभिनय गरेकी थिइन् भने यस चलचित्रलाई शओकत जामिलले निर्देशन गरेका थिए। 

सन् २००८ मा रियाजद्वारा अभिनित ३ चलचित्रहरूलाई विभिन्न मितिमा सार्वजनिक गरिएक‍ थियो जसमध्ये नवीन चलचित्रकार मुराद पारभेदद्वारा निर्मित चन्द्रोग्रोहोन एक थियो। यस चलचित्रलाई साठीको दशकमा बनाइएको थियो। यस चलचित्रले विभिन्न ७ विधामा बङ्गलादेशको राष्ट्रिय चलचित्र पुरस्कार जित्न सफल भएको थियो। यस चलचित्रमा रियाजले कासु तथा सोहाना साबालु फालानीको चरित्रमा अभिनय गरेका थिए। त्यसपछि रियाले प्रख्यात महिला चलचित्रकार नार्गिस आक्तारद्वारा निर्मित एचआइभी/एड्स सम्बन्धित एक जनचेतनामूलक मेघेर कोले रोद नामक एक चलचित्रमा अभिनय गरेका थिए। यस चलचित्रकी प्रमुख अभिनेत्री पोपीले उत्कृष्ट अभिनेत्री विधामा राष्ट्रिय चलचित्र पुरस्कार हासिल गरेकी थिइन् भने रियाजले श्रेष्ठ अभिनेता विधामा यस पुरस्कार हासिल गरेका थिए। रियाजले त्यसपछि कि जादु कोरिला नामक एक चलचित्रमा मुख्य अभिनेताको रूपमा काम गरेका थिए भने यस चलचित्रमा रियाजको उत्कृष्ट प्रदर्शनीको सबैले प्रशंसा गरेका थिए। चन्दन चौधुरीद्वारा निर्देशित यस चलचित्रमा रियाजको साथमा अभिनेत्री पोपीले मुख्य अभिनेत्रीको रूपमा अभिनय गरेकी थिइन्। रियाजले यस चलचित्रमा उत्कृष्ट प्रदर्शन गरेका कारण तेस्रोपटक राष्ट्रिय चलचित्र पुरस्कार हासिल गरेका थिए।

सन् २००९ मा रियाजले प्रवीण अभिनेता एटिएम शामसुज्जामानद्वारा निर्देशित प्रथम चलचित्र एबादतमा मुख्य अभिनेताको रूपमा अभिनय गरेका थिए भने रियाजको साथमा शाबनूरले मुख्य अभिनेत्रीको रूपमा अभिनय गरेकी थिइन्। यस चलचित्रले सोचेजस्तो व्यापार गर्न नसकेतापनि रियाजले दर्शकहरू तथा विश्लेषकहरू मार्फत प्रशंसा हासिल गरेका थिए। त्यसपछि रियाजले वरिष्ठ निर्देशक एफआई मानिकद्वारा निर्देशित आमि तोमार नामक एक चलचित्रमा मुख्य अभिनेताको रूपमा अभिनय गरेका थिए। यस चलचित्रमा रियाजको साथमा अभिनेत्रीहरू पूर्निमा र रोमानाले अभिनय गरेका थिए। यस चलचित्रमा रियाजले एक मानसिक रोगीको चरित्रमा अभिनय गरेका थिए।

सन् २०१० मा रियाजले वरिष्ठ निर्देशक मोहाम्मद होसेन जेमीद्वारा निर्देशित बाजार बियेर बाजना नामक एक चलचित्रमा मुख्य अभिनेताको रूपमा अभिनय गरेका थिए भने रियाजको साथमा ओपु विश्वासले मुख्य अभिनेत्रीको रूपमा अभिनय गरेकी थिइन्। यो चलचित्र रियाज र ओपु विश्वासद्वारा संयुक्तरूपमा अभिनित दोस्रो चलचित्र थियो। सन् २०१० मा नै रियाजले शाहीन-सुमनद्वारा निर्देशित जमिदार नामक एक चलचित्रमा पनि अभिनय गरेका थिए भने यस चलचित्रमा अभिनेत्री पूर्निमाले मुख्य अभिनेत्रीको रूपमा अभिनय गरेकी थिइन्।

सन् २०११-हाल 

सन् २०११ मा रियाजले प्रख्यात साहित्यकार राबेया खातुनद्वारा रचित मधुमोति नामक एक उपन्यासलाई आधार बनाई निर्माण गरिएको सोही नामको चलचित्रमा मुख्य अभिनेताको रूपमा अभिनय गरेका थिए। यस चलचित्रमा रियाजले यस उपन्यासक‍ मुख्य पात्र आनुको भूमिकामा अभिनय गरेका थिए। यस चलचित्रमा रियाजको साथमा अभिनेत्री इशरात जाहान चोइतीले अभिनय गरेकी थिइन् जसले सन् २००८ मा आयोजित लक्स-च्यानेल आई सुपरस्टार प्रतियोगिता जित्न सफल भएकी थिइन्। यस चलचित्रलाई शाशजाशान चौधुरीले निर्देशन गरेका थिए। यस चलचित्रलाई सार्वजनिक गरिएपछि रियाजले वरिष्ठ चलचित्र निर्माता तथा निर्देशक चाषी नजरुल इसलामको दुई पुरुष नामक एक चलचित्रमा मुख्य अभिनेताको रूपमा अभिनय गरेका थिए। यस चलचित्रमा रियाजको साथमा अभिनेत्री मौमुसी र निपुनले अभिनय गरेका थिए। यस चलचित्रलाई सार्वजनिक गरिएपछि रियाजले मुशफिकुर रहमान गुलजारद्वारा निर्देशित कुसुम कुसुम प्रेम नामक एक चलचित्र अभिनय गरेका थिए जहाँ उनको साथमा नायक फेरदौर र नायिका मौसुमीले अभिनय गरेकी थिइन्। यस बाहेक रियाज शाहिन-सुमनद्वारा।निर्देशित के आपन के पर नामक एक चलचित्रको गीतमा अतिथि भूमिकामा देखा परेका थिए। सन् २०१२ मा नजरुल इसलामद्वारा निर्देशित बोन्धु तुमि आमार नामक एक चलचित्रमा रियाजले प्रमुख नायकको रूपमा अभिनय गरेका थिए भने यस चलचित्रमा रियाजको साथमा अभिनेत्री पूर्निमा अभिनय गरेकी थिइन्। सन् २०१३ मा रियाजद्वारा अभिनित शिरि फरहाद नामक एक चलचित्रलाई सार्वजनिक गरिएको थियो जुन चलचित्रलाई गाजी माहबुबले पुनर्निर्माण गरेका थिए। यस चलचित्रलाई इम्प्रेस टेलिफिल्म र चलचित्र निर्माण सङ्घले गरेका थिए।

सन् २०१४ फेब्रुअरी १४ मा विश्व प्रणय दिवसको अवसर पारि रियाजद्वारा अभिनित पाप पापे मृत्यु नामक एक चलचित्रलाई सार्वजनिक गरिएको थियो जसलाई सोहानुर रहमान सोहानले निर्देशन गरेका थिए। यस चलचित्रमा सुदर्शन अभिनेता भनेर परिचित नायक आमिन खानले पहिलोपटक खलनायकको भूमिकामा अभिनय गरेका थिए। यसबाहेक उनीद्वारा अभिनित केही उल्लेखनीय चलचित्रहरू; पूर्निमाको साथमा एसए हक अलिकको चलचित्र पृथिवी प्रेम, एजेड फिरोज निर्देशित माधवी आदि हुन्। सन् २००५ मा उनीहरू मोल्ला बाडीर बोउ  नामक चलचित्रमा एकैसाथ अभिनय गरेका थिए।

चलचित्र क्षेत्रमा दुई वर्षसम्म नदेखिएका रियाजले सन् २०१६ मा स्विटहर्ट नामक एक चलचित्रमा अभिनय गर्दै पुनः यस क्षेत्रमा फर्किएका थिए। यस चलचित्रमा रियाजले रिचार्डको चरित्रमा अभिनय गरेका थिए। वाजेद आली सुमनको निर्देशनमा रहेको एक चलचित्रमा रियाजको साथमा विद्या सिन्हा, साहा मीम र बाप्पी चौधुरीले अभिनय गरेका थिए। सन् २०१६ को २६ फेब्रुअरीका दिन रियाजद्वारा अभिनित कृष्नोपक्खो नामक एक चलचित्रलाई सार्वजनिक गरिएको भने यस चलचित्र प्रख्यात साहित्यकार हुमायुन आहमेदको उपन्यासको आधारमा निर्माण गरिएको थियो। यस चलचित्रलाई मेहेर आफरोज शाओनद्वारा निर्देशन गरिएको थियो। यस चलचित्रमा रियाजले मुहिब चरित्रको रूपमा अभिनय गरेका थिए भने यस चलचित्रमा रियाजको साथमा अभिनेत्री माहिया माहीले अभिनय गरेकी थिइन्। रियाजले हालसालै दीपङ्कर दीपनद्वारा निर्देशित अपरेसन सुन्दोरबोन नामक एक चलचित्रमा अभिनय गरेका थिए जहाँ उनले प्रहरी सेनापतिको चरित्रमा अभिनय गरेका थिए।

चलचित्रहरूमा रियाजका जोडीहरू 

रियाज चलचित्र क्षेत्रमा पर्दापण गरेदेखिनै विभिन्न चर्चित अभिनेत्रीहरूको साथ उनको जोडीलाई निकै रुचाइएको थियो। उनले अभिनेत्री शाबनूर र पूर्निमासँगको सहकार्यमा बङ्गलादेशी चलचित्रहरूमा महत्त्वपूर्ण योगदान दिएका थिए। बङ्गलादेशी एक सफल अभिनेत्री शाबनूरसँगको जोडीलाई दर्शकहरूले निकै रुचाइएको थियो भने यो जोडीले एकाएक सफल चलचित्रहरूमा योगदान पुर्‍याएका थिए। रियाजले पछि केही चलचित्रहरूमा पूर्निमाको साथमा अभिनय गरेका थिए जसको जोडीलाई पनि दर्शनहरूले निकै रुचाएका थिए। यस जोडीले बङ्गलादेशी चलचित्र प्रेमीहरूलाई निकै उत्कृष्ट चलचित्रहरू प्रदान गरेको थिए। रियाजले थुप्रै अभिनेत्रीहरूसँग पनि काम गरिसकेका छन् तर अन्य अभिनेत्रीहरूसँगको सहकार्यमा निर्मित चलचित्रहरू खासै सफल भएका थिएनन्।

रियाज-शाबनूरको जोडी 

रियाज-शाबनूर बङ्गलादेशी चलचित्र क्षेत्रको एक सफल जोडी मध्ये एक हो। यस जोडीले बङ्गलादेश चलचित्र क्षेत्रमा केही उत्कृष्ट चलचित्रहरू प्रदान गरेका छन् भने त्यसको साथसाथै यो जोडी निकै प्रसिद्ध पनि रहेको छ। यो जोडी बङ्गलादेशी चलचित्र इतिहासको एक जनप्रिय तथा सर्वाधिक लोकप्रिय जोडी पनि हो। सन् १९९७ यस जोडीको मोन मानेना नामक पहिलो चलचित्र सार्वजनिक गरिएको थियो जसको निर्देशन अनुभवी निर्देशक मतिन रहमानले गरेका थिए। यस चलचित्र त्यस वर्षको सफल चलचित्रहरू मध्ये एक बन्न सफल भएको थियो। सालमान शाहको आकस्मिक मृत्यु पश्चात् सालमानको सट्टामा रियाजले यस चलचित्रमा अभिनय गरेका थिए। शाहको मृत्यु हुन भन्दा अगाडि यस चलचित्रको लगभग ५० प्रतिशत काम सकिसकेको थियो। सन् १९९९ मा महाम्मद हान्नानद्वारा निर्देशित भालोबासि तोमाके नामक एक चलचित्रबाट यो जोडी निकै प्रसिद्ध हुन पुगेका थिए। सन् २००१ मा सार्वजनिक गरिएको प्रेमेर ताजमहल नामक एक चलचित्रमा यो जोडीले अभिनय गरेको थियो जसले विश्लेषकहरू मार्फत सकारात्मक प्रतिक्रिया प्राप्त गर्दै दर्शनहरूको मन जित्न सफल भएको थियो। गाजी माहाबुबद्वारा निर्देशित यस चलचित्रले बङ्गलादेशी चलचित्रको मन्दीमाथि विजय हासिल गर्न ठूलो भूमिका खेलेको थियो। रियाज शाबनूरको जोडी ओ प्रियो तुमि कोथाय नामक एक चलचित्रमा पनि अभिनय गरेका थिए जसलाई शाहादात होसेन लिटनले निर्देशन गरेका थिए भने यस चलचित्रमा हाल बङ्गलादेशका निकै सफल अभिनेता शाकिब खानको पनि अभिनय रहेको थियो। यस चलचित्रको नाम सफल सङ्गीतकार आसिफ आकबरको लोकप्रिय गीत  प्रिया तुमि कोथायको आधारमा राखिएको थियो भने यस चलचित्रले त्यस वर्ष सफलता प्राप्त गरेको थियो। यसपछि यो जोडऊ हृदोयेर बन्धन नामक एक चलचित्रमा देखिएका थिए भने यस चलचित्रले पनि दर्शकहरूको मन जित्न सफल भएको थियो। यस चलचित्रलाई प्रसिद्ध निर्देशक एफआई मानिकले निर्देशन गरेका थिए। यस जोडीले सन् २००५ मा सार्वजनिक गरिएको मोल्ला बाडीर बोउ नामक चलचित्रमा पनि अभिनय गरेको थियो जुन त्यस वर्षको एक सफल चलचित्र मध्ये एक बनेको थियो भने यस चलचित्रलाई सालाउद्दिन लाभलुले निर्देशन गरेका थिए जसले यसअघि नाटकहरूको निर्माण गर्ने गरेका थिए। यस चलचित्रलाई मनेर माझे तुमि चलचित्रका निर्देशक मतिउर रहमानले निर्देशन गरेका थिए। यसबाहेक यस जोडीले अन्य सफल चलचित्रहरूमा पनि अभिनय गरेका थिए। यस जोडीको सबै नयाँ चलचित्र शिरि फरहाद थियो जसलाई सन् २०१३ मार्च २२ का दिन सार्वजनिक गरिएको थियो भने यस चलचित्रलाई गाजी माहबुबले निर्देशन गरेका थिए।

रियाज-पूर्निमाको जोडी 

रियाज-पूर्निमा बङ्गलादेशी चलचित्र क्षेत्रको एक सफल जोडी मध्ये एक हो। यस जोडीले बङ्गलादेश चलचित्र क्षेत्रमा केही उत्कृष्ट चलचित्रहरू प्रदान गरेका छन् भने त्यसको साथसाथै यो जोडी निकै प्रसिद्ध पनि रहेको छ। रियाजसँगको सहकार्यले तथा चलचित्रहरूमा काम गर्न सुरु गरेकी अभिनेत्री पूर्निमा नवआगन्तु भएतापनि यो जोडी छोटो समयमा एक सफल जोडीको रूपमा उदाएको थियो। सन् १९९७ मा सार्वजनिक गरिएको जीबोन तोमार आमार मार्फत यस जोडी पहिलोपटक एकै साथ देखिएका थिए जसमा जाकिर होसेन राजुको निर्देशन रहेको थियो। यस चलचित्र मार्फत अभिनेत्री पूर्निमाले बङ्गलादेशी चलचित्र क्षेत्रमा पर्दापण गरेकी थिइन् भने उनले पहिलो चलचित्र मार्फत लोकप्रिय प्राप्त गर्न सफल भएकी थिइन्। सन् २००३ मा सार्वजनिक गरिएको मनेर माझे तुमि चलचित्रमा पनि रियाज पूर्निमाको जोडीले अभिनय गरेका थिए भने यस चलचित्रले विश्लेषकहरू मार्फत सकारात्मक प्रतिक्रिया प्राप्त गर्दै दर्शकहरूको मन जित्न सफल भएको थियो। यस चलचित्रलाई प्रवीन नामक चलचित्रमा निर्देशन गरिसकेका निर्देशक मतिउर रहमानले निर्देशन गरेका थिए। यस चलचित्र त्यसवर्ष अधिक आर्जन गर्ने चलचित्रहरू मध्ये एक बन्न सफल भएको थियो। यस चलचित्रलाई बङ्गलादेश भारतको संयुक्त सहकार्यमा निर्माण गरिएको थियो। यो चलचित्र रियाज पूर्निमा जोडीक‍ सबैभन्दा सफल चलचित्र हो भने यस चलचित्रले चलचित्रले दर्शक तथा विश्लेषकहरू मार्फत सकारात्मक प्रतिक्रिया प्राप्त गरेका थियो।

सन् २००६ मा यस जोडीद्वारा अभिनित हृदोयेर कथा नामक एक प्रेमप्रसङ्ग युक्त चलचित्रलाई सार्वजनिक गरिएको थियो। यस चलचित्रलाई निर्देशक एसए हकले निर्देशन गरेका थिए भने यो चलचित्र रियाजद्वारा निर्मित पहिलो चलचित्र थियो। यस चलचित्रमा समावेश गरिएको गीतहरू युवा माझ निकै लोकप्रिय भएको थियो जसमध्ये यस गायक हाबिब वाहिदद्वारा गायिएको गीत भालोबासबो बासबोरे बोन्धु तथा एसआई टुटुलको गीत जाय दिन जाय एकाकि नामक गीत उल्लेखनीय छन्। यस चलचित्रमा रियाज र पूर्निमाको उत्कृष्ट प्रदर्शनका कारण यस चलचित्रलाई त्यस समयम युवाहरूमा निकै लोकप्रिय भएको थियो। पछि निर्देशक एसए हक अलिकले आफ्नो आगामी चलचित्रका लागि  रियाज-पूर्नमाको जोडीलाई चयन गरेका थिए भने उनीहरूको अलिकको चलचित्रमा हस्ताक्षर गरेका थिए। सन् २००८ मा सार्वजनिक गरिएको अलिक निर्देशित छोँया भालोबासा नामक एक चलचित्रमा यस जोडीले अभिनय गरेका थिए। यस चलचित्र पारिवारिक पृष्ठभूमिलाई लिएर एक प्रेम कहानीमा आधारित छ भने यसमा एक सुन्दर स्थान को एक शानदार चित्रण गरिएको छ। यस चलचित्रका गीतहरूले युवा श्रोताहरूका बीच ठूलो लोकप्रियता प्राप्त गरेको थियो। यस चलचित्रले दर्शकहरू तथा विश्लेषकहरूद्वारा प्रशंसा प्राप्त गरेको थियो। त्यसपछि एसए हक अलिकले उनको आगामी चलचित्र एक पृथिवी प्रेम नामक चलचित्रका लागि रियाज र पूर्निमाको जोडीलाई छनोट गरेका थिए। सन् २०१२ को सुरुवातमा रियाज र पूर्निमा अभिनित चलचित्रलाई बोन्धु तुमिलाई सार्वजनिक गरिएको थियो जसमा नजरुल इसलामले निर्देशन गरेका थिए। 
रियाज-पूर्निमा जोडीले हालसम्म तीस भन्दा बढी चलचित्रहरूमा अभिनय गरिसकेका छन्। सन् २०१४ फेब्रुअरी १४ प्रणय दिवसका दिन सोहानुर रहमान सोहानद्वारा निर्देशित लोभ पाप पापे मृत्यु नामक चलचित्र रियाज पूर्नियाको सबैभन्दा नयाँ चलचित्र हो भने यस चलचित्र व्यावसायिक रूपमा सफल पनि भएको थियो।

अभिनित चलचित्रहरू 

रियाज प्रेमप्रसङ्गयुक्त नाटक तथा चलचित्रहरूमा उत्कृष्ट अभिनय गरेका कारण निकै लोकप्रिय तथा सुप्रसिद्ध अभिनेताको रूपमा गनिन्छन्। रियाजले चलचित्र क्षेत्रमा पर्दापण गरेपछि चलचित्रहरूलाई सफल बनाउनका लागि ठूलो योगदान पुर्‍याएका छन्। उनीद्वारा अभिनित केही उल्लेखनीय चलचित्रहरूमा; प्रानेर चेये प्रयो र हृदोयेर आयना (सन् १९९७), भालोबासि तोमाके, पृथिवी तोमार आमार, बुक भोरा भालोबासा र काजेर मेये (सन् १९९८), वियेर फुल र स्वोप्नेर पुरुष (सन् १९९९), ए बाँधन जाबेना छिँडे, सावधान र भयोङ्कर विषु (सन् २०००), हृदयेर बन्धन, श्वशुरबाडी जिन्दावाद, मिलोन हबे कतो दिने र प्रेमेर ताजमहल (सन् २००१), निश्वासे तुमि, प्रिया तुमि कोथाय र सुन्दोरी बोधु (सन् २००२), माटिर फुल, भालोबासा कारे कोय, मनेर माझे तुमि, स्वोप्नेर बासोर र जामाइ श्वशुर (सन् २००३), रङ नम्बर र छोट्टो एकटु भालोबासा (सन् २००४), मोल्ला बाडीर बोउ (सन् २००५), हृदोयेर कथा (सन् २००६), आकाश छोँया भालोबासा र तोमाकेइ खुँज्छि (सन् २००८), चाँदुर मतो बोउ र मोन बसे ना पडार टेबिले (सन् २००९), बाजाओ बियेर बाजना (सन् २०१०) र लाभे पापे पापे मृत्तु (सन् २०१४) हुन्।

रियाजले सबै समयका केही जनप्रिय उपन्यासमा आधारमा निर्माण गरिएको चलचित्रहरूमा पनि अभिनय गरेका छन् जसमध्ये; एगुलो होलो दुई दुवारी (सन् २०००), सुन्दोरी बोधु (सन् २००२), मेधेर परे मेध, श्यामल छाया र शान्ति (सन् २००४), हाजार बछोर धोरे (सन् २००५), खेलाघोर ओ विद्रोही पद्मा (सन् २००६), दारुचिनि द्वीप ओ एकजोन सोङ्गे छिल (सन् २००७), मधुमोति (सन् २०११) आदि उल्लेखनीय छन्। यसबाहेक रियाजले थुप्रै वैकल्पिक चलचित्रहरूमा पनि काम गरेका छन् जसमध्ये; जेमोन टक झाल मिष्टि (सन् २००४), ना बोलना ओ बकुल फुलेर माला (सन् २००६) मेघेर कोले रोद, किजादु कोरिला, चन्द्रोग्रहन (सन् २००८), एबादत (सन् २००९), कुसुम कुसुम प्रेम (सन् २०११) आदि उनका उल्लेखनीय चलचित्रहरू हुन्।

चलचित्रहरूको सूची

चलचित्र निर्माण 

रियाजले चलचित्र तथा नाटकहरूमा अभिनय गर्नुको साथै केही चलचित्रहरूको निर्माण गरेका छन् जसमा उनी निकै सफल पनि भएका छन्। सन् २००५ मा रियाजले तुहिन बडुवारसँगको सहकार्यमा पोथिक नामक एक चलचित्र निर्माण संस्थाको स्थापना गरेका थिए। यस चलचित्र निर्माण संस्थाको पहिलो चलचित्र हृदोयपुरे कथा थियो जसमा रियाजले प्रमुख अभिनेताको रूपमा अभिनय गरेका थिए। हृदोयपुरे कथा नामक चलचित्रलाई सार्वजनिक गरिनु अगाडि यस चलचित्रमा समावेश गीत तथा साङ्गीतिक सङ्गालो सार्वजनिक गरिएको थियो जसले पनि सफलता प्राप्त गरेको थियो। यस चलचित्रलाई सन् २००६ अक्टोबर १८ का दिन विभिन्न चलचित्र मन्दिरहरू मार्फत सार्वजनिक गरिएको थियो भने यस चलचित्र त्यस वर्ष अत्याधिक कमाउन सफल चलचित्रहरू मध्ये एक थियो। यस चलचित्रको सफलता पश्चात् रियाजले चलचित्र निर्माणमा रुचि देखाएका थिए भने उनले सञ्चार माध्यमहरूमा पनि यस विषयलाई लिएर अन्तर्वार्ता दिएकन थिए। यस चलचित्र निर्माण सङ्घले पछि हृदोयर मोहनाय र हृदोय आछे जार नाम चलचित्रहरूको निर्माण गरेको थियो।

टेलिभिजन

नाटकमा अभिनय 

रियालले चलचित्रहरूमा मुख्य अभिनेताको रूपमन अभिनय गर्नुको साथसाथै कयौँ टेलिभिजन नाटकहरूमा पनि काम गरिसकेका छन्। अतिथि कलाकारको रूपमा रियाजले हुमायुन आहमेदको हबलङ्गेर बाजार मार्फत आफ्नो टेलिभिजन नाटक कार्यकालको सुरुवात गरेका थिए। रियाजले पछि साइदुल आनाम टुटुलको निर्देशनमा रहेको अर्को नाटकमा पनि काम गरेका थिए। बङ्गलादेशको स्वतन्त्रता युद्धका एक वीर सैनिक मलिउर रहमानको आधारमा निर्माण गरिएको अग्निबलाका नामक एक नाटकमा रियाजले अभिनय गरेका थिए जहाँ उनले रहमानको भूमिका निर्वाह गरेका थिए भने रहमानको श्रीमतीको रूपमा अभिनेत्री तारिनले अभिनय गरेकी थिइन्। यस नाटकलाई अनुभवी निर्देशक आब्दुल्लाह रानाले निर्देशन गरेका थिए भने यसमा महामुद इकबालको निर्माण रहेको थियो। पछि हुमायुन आहमेदको निर्देशनमा उनले जमुनार जोल देख्ते कालो र एई वर्षाय नामक नाटकमा पनि अभिनय गरेका थिए। यसबाहेक रियाजले हुमायुन आहमेदद्वारा निर्देशित कयौँ नाटकहरूमा अभिनय गरेका कारण निकै लोकप्रिय बनेका थिए जसमध्ये सबैभन्दा लोकप्रिय नाटक रहोस्सो नाटक थियो जसलाई मेहेर आफरोज शाओनले निर्देशन गरेका थिए। रियाजद्वारा अभिनित चिकेन टिक्कामासालाय नामक एक नाटकमा रियाजको साथमा मोडल सारिकाले अभिनय गरेकी थिइन्। यसबाहेक उनले अलिकद्वारा निर्देशित तुलिते आँका स्वप्नो र मेम साहेब नामक दुई नाटकहरूमा अभिनय गरेका थिए। साज्जाद सुमनद्वारा निर्देशित एक नाटकमा रियाजको साथमा अभिनेत्री फारहाना मिलीले अभिनय गरेकी थिइन्। रियाजले पछि एसएम रिपोन र बदिउर रहमान सोहेलद्वारा संयुक्त रूपमा निर्देशित प्रभात फेरी नामक एक नाटकमा अभिनय गरेका थिए भने यो नाटक अन्तर्राष्ट्रिय मातृभाषा दिवसको पृष्ठभूमिलाई लिएर निर्माण गरिएको थियो। आहसमन हाबिको रचना र जुयेल रानाको निर्देशिनमा रहेको एक नाटकमा पनि रियाजले अभिनय गरेका थिए जसमा उनको साथमा अभिनेत्री सोहाना साबाले अभिनय गरेकी थिइन्।

लगभग डेढ वर्षको निष्क्रियता पश्चात् रियाज पुनः नाटकहरूमा अभिनय गर्न सुरु गरेका थिए। सन् २०१४ मार्चदेखि मोहन खानद्वारा निर्देशित एक नाटकमा रियाजले अभिनय गरेका थिए जसमा रियाजको साथमा अभिनेत्री रोमानाले अभिनय गरेकी थिइन्। १४२१ बाङ्ला नववर्षको उपलक्ष्यमा निर्मित दुई नाटकमा रियाजले अभिनेत्री तिशाको साथमा अभिनय गरेका थिए।

कार्यक्रम प्रस्तोताको रूपमा 

रियाजले सन् २००७ मा आयोजित मेरिल-प्रथोम आलो पुरस्कारको समारोहमा प्रस्तोताको रूपमा भूमिका निर्वाह गरेका थिए भने उनको साथमा सहप्रस्तोताको रूपमा अभिनेता फेरदौसले रियाजलाई सहयोग गरेका थिए। सन् २००७ को मेरिल-प्रथोम आलो पुरस्कारलाई च्यानल आई एटिएन बाङ्ला नामक दुई च्यानल मार्फत प्रचार गरिएको थियो। सन् २००९-१० को संस्करणमा उनी र उनको श्रीमती  मुसफिका तिनाले शाह सिमेन्ट उद्योग लिमिटेडद्वारा आयोजित एटिएन बाङ्लाद्वारा प्रचारित श्रमिकहरूका लागि एक सङ्गीत प्रतिभा खोज प्रतियोगिताको निर्णायकको भूमिका निर्वाह गरेका थिए। सन् २०१० सेप्टेम्बरमा ईदुल फितरको अवसरमा आयोजित एक कार्यक्रममा रियाज र उनकी श्रीमती तिनाले प्रस्तोताको रूपमा काम गरेका थिए भने यस कार्यक्रममा विभिन्न प्रसिद्ध कलाकारहरूले भाग लिएका थिए जसलाई एटिएन बाङ्ला च्यानल मार्फत प्रचार गरिएको थियो। रियाजले सन् २०११ डिसेम्बरको अन्त्यमा बङ्गलादेश चलचित्र निर्देशकहरू सङ्घको ३०औँ वार्षिकोत्सवको अवसरमा आयोजित एक कार्यक्रममा उनी र अभिनेत्री मौसुमीले उक्त कार्यक्रममा प्रस्तोताको रूपमा काम गरेका थिए जसलाई बोइशाखी च्यानल मार्फत सार्वजनिक गरिएको थियो। सन् २०१२ मा आयोजित राष्ट्रिय चलचित्र पुरस्कारको समारोहमा रियाजले अभिनेत्री मौसुमीले प्रस्तोताको रूपमा काम गरेका थिए।

प्रस्तुतिहरू
 मेरिल-प्रथोम आलो पुरस्कार - सन् २००७ ('अभिनेता फेरदौसको साथमा)
 निर्मानेर तारका - २००९-२०१० (श्रीमती तिना-को साथमा)
 ईद विशेष कार्यक्रम - सन् २०१० (ईदुल फितर)
 पूर्ति उत्सव तारार मेला - सन् २०११ (बङ्गलादेशी चलचित्र निर्माण संस्थाको ३०औँ वार्षिकोत्सवको अवसरमा)
 सन् २०१० बङ्गलादेश राष्ट्रिय चलचित्र पुरस्कार - सन् २०१२ (मौसुमीको'-को साथमा)

 व्यक्तिगत जीवनी 

रियाज चलचित्र क्षेत्रमा पर्दापण गरेदेखिनै विभिन्न चर्चित अभिनेत्रीहरूको साथ उनको जोडीलाई निकै रुचाइएको थियो जसमध्ये निकै लामो समयसम्म शाबनूर र पूर्निमासँगै अभिनय गरेका कारण रियाज र यी दुई अभिनेत्रीको जोडी निकै प्रसिद्ध भएको थियो। रियाजको शाबनूरको जोडीलाई दर्शकहरूले निकै रुचाएका कारण उनीहरू बीचको प्रेम सम्बन्ध रहेको भन्दै थुप्रै पत्रपत्रिकाहरू खबर छाप्ने गरेका थिए। सन् २००० मा शाबनूर र रियाज बीचको प्रेम र गोप्य विवहालाई लिएर निकै अफवाह फैलिएको थियो। यस बाहेक केही समयका लागि अभिनेत्री पूर्निमाका साथ उनको सम्बन्धको खबरहरू पनि फैलिएको थियो। रियाजले सन् २००७ डिसेम्बर १८ का दिन मोडल मुशफिका तिनासँग विवहा गरेका थिए जसले सन् २००४ मा एक सुन्दरी प्रतियोगिता जितेकी थिइन्। विवहा भएको ८ वर्ष पश्चात् सन् २०१५ १ जुनका दिन उक्त दाम्पतीको पहिलो सन्तानको रूपमा एक छोरीको जन्म भएको थियो।

 जनजागरूकता गतिविधिहरू 

रियाजले चलचित्र तथा टेलिभिजन नाटकहरूमा अभिनयका साथसाथै थुप्रै जनकल्याणकारी कार्यहरूमा पनि भाग लिएका छन्। रियाजले आफ्नै सक्रियतामा राजबाडिमा एक चिकित्सालयको स्थापन गरेका थिए। उनले बङ्गलादेशका मानिसहरूलाई एचआइभी एड्स लगायत बङ्गलादेशमा एक प्रमुख सार्वजनिक स्वास्थ्य समस्या तथा घातक बीमारी बारे जनजागरूकता फैलाउनका लागि बङ्गलादेश सरकारको स्वास्थ्य तथा परिवार नियोजन कल्याण मन्त्रालयको अन्तर्गतमा रहेर राष्ट्रिय एचआइभी एड्स नियन्त्रण कार्यक्रम लागि आधार बनाई निर्माण गरिएको एक टेलिभिजन कार्यक्रममा अभिनय गरेका थिए। उनले राष्ट्रिय क्षयरोग नियन्त्रण कार्यक्रममा पनि भाग लिएका थिए। यस कार्यक्रम अन्तर्गत उसले टेलिभिजन विज्ञापनहरूमा अभिनय गर्दै भाग लिएका थिए भने यसको साथसाथै उनले सहर उपसहर, बस बिसौनी, रेलवे स्टेसन तथा अन्य सार्वजनिक स्थानहरूमा जनजागरूकताका लागि पर्चाहरू लगाएका थिए। रियाजले अस्पताल तथा सहरिया क्षेत्रहरूमा पनि पर्चा वितरण गरेका थिए।
}}
सन् २०१२ फेब्रुअरी १५ का दिन रियाजले बङ्गलादेशमा हकी खेललाई लोकप्रिय बनाउनका लागि सद्भावना राजदूतको रूपमा बङ्गलादेश हकी सङ्घको साथ एक सम्झौतामा हस्ताक्षर गरेका थिए।
सन् २०१२ अप्रिल ५ मा रियाजले स्वैच्छिक रक्तदान सङ्गठन "मानुष" का लागि नयाँ सद्भावना राजदूतको रूपमा दायित्व ग्रहण गरेका थिए। उनी यस सङ्गठनको गतिविधिहरूबाट देश र विदेशमा सबैका लागि सचेतना तथा प्रचारप्रसार गराउने भूमिका निर्वाह गरेका छन्। यसअघि प्रसिद्ध चलचित्र निर्माता तरेक मासुद यस सङ्गठनका सद्भावना राजदूत रहेका थिए। अभिनेत्री मौसुमी र रियाजले बङ्गलादेशमा मातृ स्वास्थ्य विकासका प्रतिनिधित्व गरेका थिए। सन् २०१४ को अन्त्य तिर रियाजले एक तथ्यचित्रमा अभिनय गरेका थिए भने उक्त तथ्यचित्र देशका सामुदायिक चिकित्सा केन्द्रका गतिविधिहरूको बारेमा रहेको थियो। सोइयद आओलाद निर्देशित यस वृत्तचित्रको नाम 'कुसुमपुरेर दुनिया' रहेको थियो। कुसुमपुरेर दुनिया नामक यस वृत्तचित्रलाई बङ्गलादेश टेलिभिजन मार्फत प्रचार गरिएको थियो। हाल यो जिल्ला तथा उपजिल्लाहरूमा औपचारिक रूपमा प्रदर्शित हुँदै आएको छ। यस तथ्यचित्रमा रियाजको साथमा हाजार बछोर धोरे चलचलमा टुनि नामले ख्याति कमाएकी अभिनेत्री शशीले अभिनय गरेकी थिइन्।

 मुल्याङ्कन 

रियाज आफ्नो उत्कृष्ट अभिनय कलाका लागि निकै परिचित छन्। बङ्गलादेश चलचित्र क्षेत्रमा पर्दापण गरेको लगभग दुई वर्ष भित्रै रियाजले निकै उत्कृष्ट अभिनय गरेका कारण उनले निकै चाँडो ख्याति कमाउन सफल भएका थिए। उनले पछि चलचित्रहरू निर्माण गर्न पनि सुरु गरेका थिए जसकारण उनको लोकप्रिय झनझन बढ्दै गएको थियो। रियाज बङ्गलादेशमा सर्वाधिक लोकप्रिय अभिनेताको प्रायः शीर्ष स्थिन तिरै हुन्छन्। यसबाहेक रियाज अभिनित केही चलचित्रहरूको सफलता देखेर चलचित्र निर्माण छाडिसकेकम केही प्रतिभाशाली निर्माताहरू पुनः यस क्षेत्रमा फर्किएका थिए जसमध्ये आमजाद होसेन (सुन्दोरी बधु) र मतिउर रहमान पानु (मोनेर माझे तुमि) उल्लेखनीय छन्। सन् २००४ मा हुमायुन आहमेदद्वारा निर्मित बङ्गलादेश स्वतन्त्रता युद्धमा आधारित चलचित्रमा रियाजले श्यामल छाया चलचित्रमा माओलाना सोलेमानको भूमिकामा अभिनय गरेका थिए जसमा रियाजको साथमा अभिनेता हुमायुन फरीदिले अभिनय गरेका थिए।

सन् २००५ मा सार्वजनिक गरिएको हाजार बछोर धोरे नामक चलचित्रमा रियाजले उक्त चलचित्रमा अभिनय गरेबापत पारिश्रमिकको रूपमा मात्र १०१ टाका लिएका थिए। सर्वश्रेष्ठ अभिनेता विधामा उनले तीनपटक बङ्गलादेश राष्ट्रिय चलचित्र पुरस्कार जित्न सफल भएका थिए। रियाजले दुईपटक विश्लेषकहरूको प्रतिक्रिया सहित कुल ७ पटक श्रेष्ठ अभिनेता विधामा मेरिल-प्रथोम आलो पुरस्कारका लागि मनोनीत भएका थिए। साधारण जनतामा लोकप्रियताको कारण उनले विभिन्न सार्वजनिक जागरूकता कार्यक्रमहरूमा भाग लिएका छन् जसअन्तर्गत उनले खेल सङ्गठनका सद्भावना राजदूतको रूपमा सेवा गरेका थिए।

 सम्मान 

रियाजले लगभग सबै चलचित्रहरूमा उत्कृष्ट अभिनय गरेका कारण चलचित्र दर्शक तथा विश्लेषकहरू मार्फत निकै प्रशंसाहरू प्राप्त गरिसकेका छन्। उनले प्राप्त गरेका पुरस्कारहरू मध्ये बङ्गलादेश सरकारद्वारा प्रदान गरिने एकमात्र राष्ट्रिय पुरस्कार सामेल छ। सर्वश्रेष्ठ अभिनेता विधामा उनले तीनपटक बङ्गलादेश राष्ट्रिय चलचित्र पुरस्कार जित्न सफल भएका थिए। रियाजले दुईपटक विश्लेषकहरूको प्रतिक्रिया सहित कुल ७ पटक श्रेष्ठ अभिनेता विधामा मेरिल-प्रथोम आलो पुरस्कारका लागि मनोनीत भएका थिए।

 राष्ट्रिय चलचित्र पुरस्कार 
विजयी

 मेरिल-प्रथोम आलो पुरस्कार
विजयी
 श्रेष्ठ अभिनेता - प्रानेर चेये प्रियो (सन् १९९८)
 श्रेष्ठ अभिनेता - "स्वोशुरबाडी जिन्दावाद (सन् २००१)
 श्रेष्ठ अभिनेता - प्रेमेर ताजमहल (सन् २००२)
 श्रेष्ठ अभिनेता - मनेर माझे तुमि (सन् २००३)
 श्रेष्ठ अभिनेता - शान्ति (सन् २००४)
 श्रेष्ठ अभिनेता (समालोचक) - हाजार बछोर धोरे (सन् २००५)
 श्रेष्ठ अभिनेता - हृदोयेर कथा (सन् २००६)

सन्दर्भ सामग्री

बाह्य कडीहरू 

 आधिकारिक वेबसाइट 
रियाज 
रियाज — याहु चलचित्र

रियाज

२१औँ शताब्दीका बङ्गलादेशी अभिनेताहरू
बङ्गलादेशी चलचित्र अभिनेताहरू
बङ्गलादेशी चलचित्र निर्माताहरू
बङ्गलादेशी टेलिभिजन अभिनेताहरू
बङ्गलादेशी नाट्य अभिनेताहरू
बङ्गलादेशी व्यवसायीहरू
श्रेष्ठ अभिनेता विधामा बङ्गलादेश राष्ट्रिय चलचित्र पुरस्कार विजेताहरू
मेरिल-प्रथोम आलो पुरस्कार विजेताहरू
बङ्गलादेशी मुसलमानहरू